35. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 158770/6484 της 29 Ιουλ./7 Αυγ. 1964 (ΦΕΚ Β΄ 312) Περί απαγορεύσεως εισαγωγής και χρήσεως του εντομοκτόνου SYSTOX. Έχοντες υπ’ όψιν: α)Την υπ’ αριθ. 36790/20.2.64 απόφασιν του Υπουργού Γεωργίας περί παραχωρήσεως αρμοδιοτήτων. β)Την παρ. δ΄ του άρθρ. 18 και τας τοιαύτας ε΄ και ς΄ και ιθ΄ του άρθρ. 32 του Νόμ. 2147/52. γ)Την σύμφωνον γνώμην της Επιτροπής Ελέγχου Γεωργικών Φαρμάκων του άρθρ. 30 του αυτού ως άνω Νόμου (περί ης το υπ’ αριθ. 334/16.7.1964 πρακτικόν αυτής), αποφασίζομεν: 1.Απαγορεύομεν την εισαγωγήν εκ του εξωτερικού ή την εν τη χώρα παρασκευήν του υπό τας ονομασίας SYSTOX ή DEMETON ή ετέρας τοιαύτας, φερομένου εις το εμπόριον, γεωργικού φαρμάκου, περιέχοντος ως δραστικήν ουσίαν τον Ο, Ο Διαιθυλο-Ο-2 (αιθυλόθειο) αιθυλοφωσφοροθειϊκόν εστέρα. 2.Απαγορεύομεν ωσαύτως την χρήσιν, εμπορίαν και κυκλοφορίαν του ανωτέρω γεωργικού φαρμάκου, δεσμευομένων των εις χείρας παντός φυσικού ή νομικού προσώπου υφισταμένων ποσοτήτων, αίτινες εξαγορασθήσονται υπό του Δημοσίου βάσει των τιμών των επισήμων τιμολογίων επαυξανομένων δια του νομίμου κέρδους και λοιπών επιβαρύνσεων. 3.Αι κατά τα άνω δεσμευόμεναι και εξαγοραζόμεναι ποσότητες του εν λόγω γεωργικού φαρμάκου θα αχρηστευθώσι, δια καταστροφής ή απορρίψεως, εάν δεν καταστή δυνατή η μερίμνη του Δημοσίου, επανεξαγωγή των. Αι λεπτομέρειαι εξαγοράς, αχρηστεύσεως κλπ. καθορισθήσονται δια νεωτέρας αποφάσεως ημών. 4.Οι παραβάται της παρούσης διώκονται κατά τας ποινικάς διατάξεις του Νόμ. 2147/52. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 